《浣溪沙 其一 花院奉觞》
清代·杨芸

柳影风丝拂绮兰。持觞争奉北堂欢。鹊炉香暖绣屏闲。

小院轻寒偎碧树，胆瓶新水映红兰。不禁惆怅忆家山。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。